Gʻova. Gʻova () — Oʻzbekiston Respublikasi Namangan viloyati Chust tumaniga qarashli shaharcha. 2009-yilda shaharcha maqomi berilgan. G'ova tumanning shimolida tuman markazidan 18 km uzoqlikda joylashgan. Shimoldan Qirg'iziston Respublikasi Jalolobod viloyati Ola buqa tumani Ko'ktosh qishlog'i bilan, sharqdan Varzik, janubdan Karkidon, janubi-g'arbdan Olmos shaharchalari bilan, g'arbdan Pop tumani bilan chegaradosh. Shaharcha aholisi asosan dehqonchilik, chorvachilik, asalarichilik bilan shug'ullanadi. Shaharchada 5 ta mahalla fuqarolar yigʻini: Yuqori, G'ovasoy sohili, Yangi hayot, Tinchlik va Varzigon mavjud.